Jared Leto

**Jared Joseph Leto** [ˈlɛtoʊ] (s. 26. joulukuuta 1971 Bossier City, Louisiana) on yhdysvaltalainen Oscar-palkittu näyttelijä ja muusikko. Hänet tunnetaan muun muassa 30 Seconds to Mars -yhtyeen laulajana.

## Elämä
Jared Leto oli levoton nuori, joka jätti koulun kesken. Myöhemmin hän kuitenkin paransi tapansa ja opiskeli taidekouluissa maalaamista ja elokuvantekoa. Leto on tunnettu itsekriittisyydestään, julkisuuden ja seurapiirien karttamisesta, erakkoluonteestaan ja hyvästä huumorintajusta. Hänen vanhempansa erosivat Leton ollessa nuori joten hänen äitinsä Constance kasvatti hänet ja hänen vanhemman veljensä Shannonin. Heidän isänsä meni uudelleen naimisiin, mutta kuoli pian sen jälkeen.

Letolla on kaksi velipuolta sekä veli Shannon, joka soittaa rumpuja 30 Seconds to Marsissa.

## Elokuvaura
Vuonna 1992 Leto muutti Los Angelesiin tullakseen näyttelijäksi. Hänen ensimmäinen suuren yleisön esiintymisensä oli vuonna 1994 televisiosarjassa *[[Niin sanottu elämäni]]* (*My So-Called Life*), jossa hän esitti Jordan Catalanoa. Sen jälkeen Leto siirtyi elokuva-alalle ja on näytellyt noin 20 elokuvassa, joista tunnetuimpia ovat *[[Veteen piirretty viiva (elokuva)|Veteen piirretty viiva]]* (1998), *[[Urban Legend – kauhutarinoita]]* (1998), *[[Fight Club]]* (1999), *[[Amerikan psyko (elokuva)|Amerikan psyko]]* (2000), *[[Unelmien sielunmessu]]* (2000), *[[Highway – vaarojen valtatie]]* (2002), *[[Panic Room]]* (2002), *[[Aleksanteri (elokuva)|Aleksanteri]]* (2004) ja *[[Lord of War]]* (2005).
Vuonna 2009 Leto näytteli elokuvassa *[[Mr. Nobody (elokuva)|Mr. Nobody]]*, joka sai ensi-iltansa Venetsian elokuvajuhlilla.

Vuonna 2014 hänet palkittiin parhaan miessivuosan Oscarilla ja Golden Globella elokuvasta *[[Dallas Buyers Club]]*.

## Musiikkiura

Musiikillisen uransa Leto aloitti vuonna 1998, perustamalla yhtyeen 30 Seconds to Marsin veljensä Shannonin kanssa. 30 Seconds to Marsin musiikkityyli on lähinnä alternative rock. 30 Seconds to Mars on julkaissut neljä albumia. Esikoisalbumi *[[30 Seconds to Mars (albumi)|30 Seconds to Mars]]* julkaistiin vuonna 2002, jota myytiin noin 108&nbsp;000 kappaletta ja toinen albumi, *[[A Beautiful Lie]]* on myynyt platinaa. Kolmas albumi, *[[This Is War]]* julkaistiin Suomessa 4. joulukuuta 2009 ja Yhdysvalloissa 8. joulukuuta 2009. Neljäs albumi *[[Love Lust Faith + Dreams]]* julkaistiin toukokuussa 2013. 30 Seconds to Mars on ensimmäinen yhdysvaltalainen yhtye, joka on kuvannut musiikkivideonsa Kiinan kielletyssä kaupungissa ja Grönlannissa.

## Kohu epäasiallisesta käytöksestä
Kesäkuussa 2025 useat naiset syyttivät Letoa sopimattomasta käytöksestä vuosien varrella Air Mail -julkaisussa, jonka mukaan Leto oli muun muassa flirttaillut ja lähetellyt  tekstiviestejä teini-ikäisille.

## Filmografia
* *[[Cool and the Crazy]]* (1994)
* *[[The Last of the High Kings]]* (1996) – Frankie Griffin
* *[[Switchback – kilpajuoksu kuoleman kanssa]]* (*SwitchBack*, 1997) – Lane Dixon
* *[[Prefontaine – kiitävät sekunnit]]* (*Prefontaine*, 1997) – Steve Prefontaine
* *[[Rikotut lupaukset]]* (*Basil*, 1998)
* *[[Urban Legend – kauhutarinoita]]* (*Urban Legend*, 1998) – Paul
* *[[Veteen piirretty viiva (elokuva)|Veteen piirretty viiva]]* (*The Thin Red Line*, 1998) – Whyte
* *[[Fight Club]]* (1999) – Angelface
* *[[Black and White (elokuva)|Black and White]]* (1999)
* *[[Vuosi nuoruudestani]]* (*Girl, Interrupted*, 1999) – Tobias ”Toby” Jacobs
* *[[Sunset Strip]]* (2000) – Glen Walker
* *[[Unelmien sielunmessu]]* (*Requiem for a Dream*, 2000) – Harry Goldfarb
* *[[Amerikan psyko (elokuva)|Amerikan psyko]]* (*American Psycho*, 2000) – Paul Allen
* *[[Highway – vaarojen valtatie]]* (*Highway*, 2002) – Jack Hayes
* *[[Panic Room]]* (2002) – Junior
* *[[Aleksanteri (elokuva)|Aleksanteri]]* (*Alexander*, 2004) – Hephaistion
* *[[Lord of War]]* (2005) – Vitaly Orlov
* *[[Lonely Hearts Killers]]* (*Lonely Hearts*, 2006) – Raymond Fernandez
* *[[Chapter 27]]* (2007) – Mark David Chapman
* *[[Mr. Nobody (elokuva)|Mr.  Nobody]]* (2009) – Nemo Nobody
* *[[Dallas Buyers Club]]* (2013) – Rayon
* *[[Suicide Squad (elokuva)|Suicide Squad]]* (2016) – Jokeri
* *[[Blade Runner 2049]]* (2017) – Niander Wallace
* *[[The Outsider]]* (2018) – Nick Lowell
* *[[Zack Snyder’s Justice League]]* (2021) – Jokeri
* *[[The Little Things]]* (2021) – Albert Sparma
* *[[House of Gucci]]* (2021) – Paolo Gucci
* *[[Morbius (elokuva)|Morbius]]* (2022) – Michael Morbius
* ** (2025) – Ares
* *[[Masters of the Universe (vuoden 2026 elokuva)|Masters of the Universe]]* (2026) – Keldor / Skeletor

## Lähteet

## Aiheesta muualla

*